Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18786

b) a repülés tájékoztató szolgálat ellátásáért felelős Légiforgalmi Szolgálati Egység, valamint a repülés előtti tájékoztatások biztosításáért felelős szolgálat számára. 3.1.7. Egy légiforgalmi tájékoztató szolgálat kell, hogy fogadja és/vagy létrehozza, összeegyeztesse, vagy összeállítsa, szerkessze, megfelelő formába öntse, kiadja/tárolja és szétossza mindazokat a légiforgalmi tájékoztatásokat/adatokat, melyek az adott Állam teljes területére, valamint arra a területre vonatkoznak, amelyen belül az Állam jogosult a légiforgalmi szolgálatok ellátásáért. A légiforgalmi tájékoztatásokat Integrált Légiforgalmi Tájékoztató Csomagként (IAIP) kell közzétenni. 3.2. Minőségi rendszer (Quality system) 3.2.1. Minden Szerződő Állam tegye meg az összes szükséges intézkedést, hogy egy megfelelően szervezett minőségi rendszert tudjon bevezetni, olyan eljárásokkal, feldolgozási folyamatokkal, és forrásokkal, melyek a minőségirányítás megvalósításához valamennyi működési szinten szükségesek, ahogy azt a 3.1.7. pont leírt az előzőekben. Egy ilyen minőségirányítás megvalósítását, amikor az szükséges, minden működési szint számára bizonyíthatóvá kell tenni. 3.2.2. Ajánlás.- A 3.2.1 pont szerint létrehozott minőségi rendszer összhangban kell legyen a Minőségbiztosítási Szabványok (International Organization for Standardization /ISO/ - Nemzetközi Szabványosítási Szervezet) ISO 9000-es sorozatával, és ezt egy jogosítással rendelkező szervezetnek kell hitelesítenie. 2007/70/II. szám Megjegyzés.- A Minőségbiztosítási Szabványok (International Organization for Standardization /ISO/ - Nemzetközi Szabványosítási Szervezet) ISO 9000-es sorozata a minőségbiztosítási program kifejlesztésének alapjaként szolgál. A sikeres program részleteit valamennyi államnak magának kell kidolgoznia és ez a legtöbb esetben egyedi az adott állam szervezeti felépítését tekintve. 3.2.3. A minőségi rendszerrel összefüggő minden egyes feladathoz szükséges szakértelmet és tudást meg kell határozni, valamint az ezen feladatok végrehajtásával megbízott személyzetet megfelelő szinten kell kiképezni. Az államoknak garantálniuk kell, hogy a személyzet rendelkezik az adott, számára kijelölt feladatkörök ellátásához nélkülözhetetlen szakértelemmel és alkalmassággal, erről megfelelő dokumentációt kell vezetnie, ezzel biztosítva, hogy a szakszemélyzet képesítése megerősíthető, igazolható legyen. Meg kell szervezni a szakszemélyzet előzetes és időszakos kiértékelését, amelyeken a személyzet tagjainak a szükséges szakértelmet és alkalmasságot kell bizonyítaniuk. A szakszemélyzet rendszeres időszakonkénti értékelését a lehetséges hiányosságok kimutatásának és kijavításának eszközeként kell használni. 3.2.4. Az államoknak garantálniuk kell, hogy olyan bevezetett eljárásokkal rendelkezik, melyek a léginavigációs adatok tekintetében lehetővé teszik, hogy azok bármely adott pillanatban az adat forrásáig nyomon követhetőek legyenek és ezzel lehetővé tegyék, hogy a létrehozási/karbantartási fázisban, vagy az adatok felhasználása során felfedezett adat rendellenességek, vagy hibák kijavításra kerüljenek. 3.2.5. A létrehozott minőségi rendszer a felhasználók számára a szükséges biztosítékot és bizonyosságot kell garantálja, hogy a kiosztásra kerülő légiforgalmi tájékoztatások/léginavigációs adatok megfelelnek az adatminőséggel kapcsolatosan előírt követelményeknek (pontosság, felbontóképesség, integritás/sértetlenség/), valamint a nyomon követhetőség kívánalmainak úgy, hogy az adatok előállításának, vagy módosításának valamennyi fázisában a követelményeknek megfelelő, alkalmas eljárásokat használnak. A rendszernek ezen felül biztosítania kell a léginavigációs adatok tervezett felhasználása során az alkalmazhatósági időszak jótállását, valamint azt, hogy az egyeztetett kiadási időpontokat be fogják tartani. 3.2.6. A léginavigációs adatok pontossági mértéke rendjének, mely 95 %-os bizonyossági szinten alapszik, olyannak kell lennie, mint azt a 11. Annex - 2. Fejezetében, és a 14. Annex - I. és II. Rész - 2. Fejezetében leírták. Ebben a vonatkozásban a földrajzi helyzetet megadó adatok három típusát kell megkülönböztetni: úgymint terepen felvett pontok (pl. futópálya küszöbök, telepített navigációs berendezések helyzete, stb.), számított pontok (ismert terepen felvett pontokból matematikai számítással származtatott pontok a térben, helyzetpontok), valamint deklarált pontok (pl. Repüléstájékoztató Körzet határának pontsorozata). 3.2.7. Az államoknak garantálniuk kell, hogy a léginavigációs adatok közzétételi határozatának rendje olyan, ahogy azt az 1. és 7. Függelékben meghatározták. 3.2.8. A Szerződő Államoknak biztosítaniuk kell, hogy a léginavigációs adatok integritását megőrzik az adatfeldolgozás folyamatában, a kiindulási helyen történő adatfelvétel/adatforrás szintjétől az adatok következő tervezett felhasználója számára történő közzétételig. A léginavigációs adatok integritási követelményeit az adatok sérüléséből származó potenciális veszély mértékére, valamint arra a felhasználásra kell alapozni, melyben az adatelemet alkalmazni fogják. Következésképpen az alábbi besorolásokat és adat integritási szinteket kell alkalmazni:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes